CELEX: 52005PC0019
Language: fi
Date: 2005-01-28
Title: Ehdotus neuvoston päätös Yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä nro 55 ajoneuvoyhdistelmien mekaanisten kytkinosien hyväksyntää koskevista vaatimuksista

EUROOPAN YHTEISÖJEN KOMISSIO
                                                Bryssel 28.01.2005
                                                KOM(2005) 19 lopullinen
                                                2005/0002 (AVC)
                                      Ehdotus
                              NEUVOSTON PÄÄTÖS
    Yhteisön sitoutumisesta soveltamaan Yhdistyneiden Kansakuntien Euroopan
   talouskomission sääntöä nro 55 ajoneuvoyhdistelmien mekaanisten kytkinosien
                       hyväksyntää koskevista vaatimuksista
                                (komission esittämä)
FI                                                                             FI
 ---pagebreak---                                             PERUSTELUT
   1.         YLEISTÄ
   Euroopan yhteisöstä tuli 27. marraskuuta 1997 tehdyllä neuvoston päätöksellä 97/836/EY
   Yhdistyneiden Kansakuntien Euroopan talouskomission (UN/ECE) vuoden 1958 tarkistetun
   sopimuksen osapuoli 24. maaliskuuta 1998, ja se sitoutui soveltamaan kyseiseen sopimukseen
   liitettyjä 78:aa sääntöä. Päätös tuli voimaan 24. maaliskuuta 1998.
   Kyseisen päätöksen 3 artiklan 3 kohdassa todetaan erityisesti, että yhteisö voi päättää panna
   täytäntöön säännön, jota se ei ollut sitoutunut soveltamaan liittyessään tarkistettuun
   sopimukseen, mikäli neuvosto hyväksyy kyseisen säännön määräenemmistöllä saatuaan
   Euroopan parlamentin puoltavan lausunnon.
   Ajoneuvoyhdistelmien mekaanisten kytkinosien hyväksyntää koskevista vaatimuksista
   annetulla Yhdistyneiden Kansakuntien Euroopan talouskomission säännöllä nro 55 pyritään
   erityisesti poistamaan tekniset esteet sopimuspuolten väliseltä moottoriajoneuvojen kaupalta
   ja varmistamaan ajoneuvon korkeatasoinen turvallisuus. Vaikka kyseistä sääntöä ei
   sisällytetty EY:n tunnustamien sääntöjen luetteloon, joka esitetään päätöksen 97/836/EY
   liitteessä II, komissio katsoo, että sekä Euroopan yhteisön että Yhdistyneiden Kansakuntien
   vaatimukset ovat tämän jälkeen muuttuneet ja että EY:n olisi nyt syytä sitoutua soveltamaan
   kyseistä sääntöä.
   Lisäksi säädetään, että           kyseinen   sääntö    otetaan   osaksi  moottoriajoneuvojen
   hyväksyntäjärjestelmää.
   On syytä korostaa, että EY:n päätös, joka koskee sitoutumista kyseisen säännön
   soveltamiseen, tehdään YK:n Euroopan talouskomission virallisilla kielillä (englanniksi,
   ranskaksi ja venäjäksi) saatavilla olevien asiakirjojen perusteella. Koska EY on YK:n
   Euroopan talouskomission vuoden 1958 sopimuksen osapuoli, sen on noudatettava
   sopimuksessa määrättyjä menettelyitä. Siksi päätökseen on liitetty vain ranskan- ja
   englanninkieliset versiot säännöstä nro 55. Säännön käännös julkaistaan myöhemmin.
   2.         PÄÄTÖSEHDOTUKSEN SISÄLTÖ
   Päätösehdotuksen tarkoituksena on, että Euroopan yhteisö voi sitoutua soveltamaan
   Yhdistyneiden Kansakuntien Euroopan talouskomission sääntöä nro 55 ajoneuvoyhdistelmien
   mekaanisten kytkinosien hyväksyntää koskevista vaatimuksista.
FI                                                 2                                             FI
 ---pagebreak---                                                             2005/0002 (AVC)
                                                Ehdotus
                                         NEUVOSTON PÄÄTÖS
          Yhteisön sitoutumisesta soveltamaan Yhdistyneiden Kansakuntien Euroopan
         talouskomission sääntöä nro 55 ajoneuvoyhdistelmien mekaanisten kytkinosien
                                 hyväksyntää koskevista vaatimuksista
                               (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön liittymisestä Yhdistyneiden Kansakuntien Euroopan
   talouskomission sopimukseen pyörillä varustettuihin ajoneuvoihin ja niihin asennettaviin tai
   niissä käytettäviin varusteisiin ja osiin sovellettavien yhdenmukaisten teknisten vaatimusten
   hyväksymisestä sekä näiden vaatimusten mukaisesti annettujen hyväksymisien vastavuoroista
   tunnustamista koskevista ehdoista (vuoden 1958 tarkistettu sopimus) 27 päivänä marraskuuta
   1997 tehdyn neuvoston päätöksen 97/836/EY1 ja erityisesti sen 3 artiklan 3 kohdan ja 4
   artiklan 2 kohdan,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon2,
   sekä katsoo seuraavaa:
   (1)     Ajoneuvoyhdistelmien mekaanisten kytkinosien hyväksyntää koskevista vaatimuksista
           annetun Yhdistyneiden Kansakuntien Euroopan talouskomission säännön nro 55
           yhdenmukaisten vaatimusten tarkoituksena on poistaa tekniset esteet sopimuspuolten
           väliseltä moottoriajoneuvojen kaupalta ja varmistaa ajoneuvon korkeatasoinen
           turvallisuus ja suoja.
   (2)     Sääntöä nro 55 ei sisällytetty neuvoston päätöksen 97/836/EY liitteeseen II, koska se
           ei vastannut yhteisön teknisiä vaatimuksia, kun yhteisö liittyi vuoden 1958
           tarkistettuun sopimukseen.
   (3)     Myöhempien muutosten vuoksi sääntö nro 553 olisi nyt otettava osaksi yhteisön
           moottoriajoneuvojen tyyppihyväksyntäjärjestelmää,
   1
           EYVL L 346, 17.12.1997, s. 78.
   2
            EUVL C, , s. .
   3
            YK:n asiakirja E/ECE/324, E/ECE/TRANS/505, Rev. 1/Add. 54/Rev.1 ja Corr. 1.
FI                                                  3                                            FI
 ---pagebreak---    ON PÄÄTTÄNYT SEURAAVAA:
                                            1 artikla
   1.      Yhteisö soveltaa Yhdistyneiden Kansakuntien Euroopan talouskomission sääntöä
           nro 55 ajoneuvoyhdistelmien mekaanisten kytkinosien hyväksyntää koskevista
           vaatimuksista.
   2.      Kyseisen säännön teksti on tämän päätöksen liitteenä.
                                            2 artikla
   Yhdistyneiden Kansakuntien Euroopan talouskomission sääntö nro 55 ajoneuvoyhdistelmien
   mekaanisten kytkinosien hyväksyntää koskevista vaatimuksista sisällytetään yhteisön
   moottoriajoneuvojen tyyppihyväksyntäjärjestelmään.
                                            3 artikla
   Komissio tiedottaa tästä sopimuksesta Yhdistyneiden Kansakuntien pääsihteerille.
   Tehty Brysselissä
                                              Neuvoston puolesta
                                              Puheenjohtaja
FI                                              4                                         FI